CELEX: 22006D0087
Language: et
Date: 2006-07-07 00:00:00
Title: EMP Ühiskomitee otsus nr 87/2006, 7. juuli 2006 , millega muudetakse EMP lepingu IX lisa (finantsteenused)

19.10.2006   
            
            
               ET
            
            
               Euroopa Liidu Teataja
            
            
               L 289/23
            
         
      EMP ÜHISKOMITEE OTSUS
   
   nr 87/2006,
   7. juuli 2006,
   millega muudetakse EMP lepingu IX lisa (finantsteenused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artiklit 98,
   ning arvestades järgmist:
   
               (1)
            
            
               Lepingu IX lisa on muudetud EMP Ühiskomitee 2. juuni 2006. aasta otsusega nr 60/2006 (1).
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 26. oktoobri 2005. aasta direktiiv 2005/60/EÜ rahandussüsteemi rahapesu ja terrorismi rahastamise eesmärgil kasutamise vältimise kohta (2),
            
         ON TEINUD JÄRGMISE OTSUSE:
   Artikkel 1
   Lepingu IX lisa punkti 23a (nõukogu direktiiv 92/121/EMÜ, kustutatud) järele lisatakse järgmine punkt:
   
      
                  “23b.
               
               
                  
                     32005 L 0060: Euroopa Parlamendi ja nõukogu direktiiv 2005/60/EÜ, 26. oktoober 2005, rahandussüsteemi rahapesu ja terrorismi rahastamise eesmärgil kasutamise vältimise kohta (ELT L 309, 25.11.2005, lk 15).
                  Käesolevas lepingus loetakse selle direktiivi sätteid järgmistes kohandustes:
                  artikli 3 lõike 5 punkt d asendatakse järgmisega:
                  “Euroopa ühenduste finantshuve mõjutav pettus, vähemalt suur pettus, tähendab järgmist:
                  
                              a)
                           
                           
                              kulude puhul tahtlikku tegevust või tegevusetust, mis on seotud:
                              
                                          —
                                       
                                       
                                          valede, ebaõigete või mittetäielike aruannete või dokumentide kasutamise või esitamisega, mille tagajärjel vääralt eraldatakse või hoitakse vahendeid, mis sisalduvad Euroopa ühenduste üldeelarves või Euroopa ühenduste või nende nimel hallatavates eelarvetes,
                                       
                                    
                                          —
                                       
                                       
                                          teabe varjamisega, rikkudes teatavat kohustust, millel on samasugused tagajärjed kui eespool märgitud juhul,
                                       
                                    
                                          —
                                       
                                       
                                          selliste vahendite väärkasutusega ehk nende kasutamisega muuks kui algselt ettenähtud otstarbeks;
                                       
                                    
                        
                              b)
                           
                           
                              nõukogu 29. septembri 2000. aasta otsuses 2000/597/EÜ, Euratom Euroopa ühenduste omavahendite süsteemi kohta (3) määratletud tulude puhul tahtlikku tegevust või tegevusetust, mis on seotud:
                              
                                          —
                                       
                                       
                                          valede, ebaõigete või mittetäielike aruannete või dokumentide kasutamise või esitamisega, mille tagajärjel õigusvastaselt vähendatakse vahendeid, mis sisalduvad Euroopa ühenduste üldeelarves või Euroopa ühenduste või nende nimel hallatavates eelarvetes,
                                       
                                    
                                          —
                                       
                                       
                                          teabe varjamisega, rikkudes teatavat kohustust, millel on samasugused tagajärjed kui eespool märgitud juhul,
                                       
                                    
                                          —
                                       
                                       
                                          õiguspäraselt saadud kasu väärkasutusega, millel on samasugused tagajärjed kui eespool märgitud juhul.
                                       
                                    
                        Suure pettusena käsitletakse pettust, mille miinimumsuuruseks määratakse summa, mis ei ole suurem kui 50 000 eurot.
               
            
   Artikkel 2
   Direktiivi 2005/60/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 8. juulil 2006 tingimusel, et EMP Ühiskomiteele on esitatud kõik lepingu artikli 103 lõike 1 kohased teated (4).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 7. juuli 2006
      
         
            EMP Ühiskomitee nimel
         
         
            eesistuja
         
         Oda Helen SLETNES
         
      
   
   
      (1)  ELT L 245, 7.9.2006, lk 7.
   
      (2)  ELT L 309, 25.11.2005, lk 15.
   
      (3)  EÜT L 253, 7.10.2000, lk 42.””
   
      (4)  Põhiseadusest tulenevad nõuded on nimetatud.
   
      Lepinguosaliste ühisavaldus
      otsuse nr 87/2006 kohta, millega direktiiv 2005/60/EÜ inkorporeeritakse EMP lepingusse
      “Direktiivi 2005/60/EÜ puhul meenutavad lepinguosalised, et viited õigusaktidele, milles käsitletakse politsei- ja õigusalast koostööd kriminaalasjades, ei piira kokkulepet, et politsei- ja õigusalane koostöö kriminaalasjades (ELi asutamislepingu VI jaotis) ei kuulu EMP lepingu reguleerimisalasse.
      Seoses direktiivi 2005/60/EÜ inkorporeerimisega EMP lepingusse lepinguosalised meenutavad ja võtavad arvesse komisjoni deklaratsiooni, EMP ja EFTA riikide ühisdeklaratsiooni ja lepinguosaliste ühisdeklaratsiooni, mis on lisatud EMP Ühiskomitee 11. augusti 2003. aasta otsusele nr 98/2003.”